ജഡ്ജിയുടെ ഒപ്പ് വ്യാജമായി ഇട്ടു ബാങ്കിനെ കബളിപ്പിച്ച സംഭവത്തില് ലേബര് കോടതി ജീവനക്കാരന് പിടിയില് ലേബര് കോടതി ജീവനക്കാരന് ജഡ്ജിയുടെ ഒപ്പ് വ്യാജമായി ഇട്ടു ബാങ്കിനെ കബളിപ്പിച്ച സംഭവത്തില് പിടിയില്. കൊല്ലം ലേബര് കോടതി ജഡ്ജിയായിരുന്ന അംബികയുടേതെന്ന പേരില് ഒപ്പിട്ടു സാലറി സര്ട്ടിഫിക്കറ്റ് നിര്മിച്ച കേസില് വര്ക്കല മേലെവെട്ടൂര് വിളഭാഗം എല്പിഎസിനു സമീപം മംഗലത്ത് വീട്ടില് അനൂപ് 38 ആണു പിടിയിലായത്. കൃത്രിമരേഖ നല്കിയത് തേവള്ളി എസ്ബിഐയിലാണ് .സാലറി സര്ട്ടിഫിക്കറ്റിന്റെ കണ്ഫര്മേഷനായി ബാങ്കിന്റെ കത്ത് ജഡ്ജിക്കു ലഭിച്ചപ്പോഴാണു കൃത്രിമം നടത്തിയതു കണ്ടെത്തിയത്. തുടര്ന്നു പരാതി നല്കുകയായിരുന്നു. സ്റ്റേഷനില് ഹാജരാകാന് പൊലീസ് നോട്ടിസ് നല്കിയിട്ടും ഒളിവില് പോയ ഇയാളുടെ ജാമ്യാപേക്ഷ ഹൈക്കോടതി നിരസിക്കുകയും ചെയ്തു. വര്ക്കലയിലെ ബന്ധുവീട്ടില് നിന്നാണു പിടികൂടിയത്. കൊല്ലം വെസ്റ്റ് ഇന്സ്പെക്ടര് ബി.ഷെഫീക്കിന്റെ നേതൃത്വത്തില് എസ്ഐ ഐ.വി.ആശ, സിപിഒമാരായ ടി.മുഹമ്മദ് ഷാഫി, എ.അബു താഹീര്, ഷെമീര് ഖാന് എന്നിവരടങ്ങിയ സംഘമാണു പിടികൂടിയത്.The post ജഡ്ജിയുടെ ഒപ്പ് വ്യാജമായി ഇട്ടു ബാങ്കിനെ കബളിപ്പിച്ച സംഭവത്തില് ലേബര് കോടതി ജീവനക്കാരന് പിടിയില് first appeared on MalayalamExpressOnline.